Иван Вазов
Не, не съм!

chitanka.info

Не, не съм в чужбина ледна ази:

в таз земя душата ми цъфтя,

аз я любя, люби ме и тя —

нежна обич свързва нази.

Не, не съм аз тука чужденец:

таз земя е моя, и аз — неин,

на разкошен явор съм листец,

звук съм в химън чародеен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.